Mbark u Lɛṛbi

NBA nɣ Nba Saɣru (ism nns n tidt: Mbark u Lɛṛbi), ilul ass n 9 cutanbir 1982 ɣ Mllab ɣ Usammr ɣ tmazirt n Lmɣrib, iga amgay d umɣnnj amɣribi isawaln s tmaziɣt. Iga ṛṛays d umkras n trabbut n uẓawan amaziɣ Saɣru Band. Ittyussan s kigan n tzlatin zun d: Muḥa, Gra d ifassn, Ulac smaḥ ulac, Aws iyi i tala d Tabrat i Ubama. Yiwi tasmɣurt n umarg amaziɣ ɣ 2010 zdar Usinag agldan n tussna tamaziɣt.Maroc: Adrar rend hommage à Saghru Band et à Mustapha Tamazight

 Tudrt nns 
Ilul NBA ass n 9 cutanbir 1982 ɣ Mllab, yat tmazirt mẓẓin ɣ tmnaḍt n Ṛṛacidya ɣ Usammr ɣ tmazirt n Lmɣrib. Iga amgay d umɣnnj amɣribi amaziɣ.

Lliɣ yumẓ NBA adiplum nns ɣ uzrf d tskla tafṛansist, yufa nn agayyu nns ɣ ccumaj, ayann ad t yujjan ad nn ig tuggas nns bac ad afk yan unfus amaynu i umarg n Usammr. Iga amɣnnj d ugitarist, ar ittirir ma ɣ iswingim war tkṣṣaḍ aylliɣ d yurri iga zun d iɣ tnnit « afrak n ugdud »Jacopo Granci, « Amun Style ou le foisonnement de la musique amazighe engagée dans le Sud-Est » 21 nuwanbir 2016

Yufa Mbark u Lɛṛbi ixf nns ɣ tẓuṛi zɣ tmẓi nns, imyar yadlli ar isflid i umarg aqbayli zun d win Idir, Ulahlu, Maɛṭub Luns. Ibda ar ittirir d imdukkal nns ɣ usinan nɣ ɣ imussutn n tmsmunin tidlsann.

Iɣra Mbark tɣuriwin inafllatn ɣ tsdawit n Mknas nna ɣ yumẓ adiplum n turagt ɣ uzrf, d wiss sin ɣ tskla tafṛansist ɣ tsdawit n Ṛṛacidya.

Iknna ibda tɣri ɣ tsdawit n Mknas, ikcm d ayt umussu adlsan amaziɣ nna ittdafaɛn f tmagit tamaziɣt n Tfriqt n ugafaDidier Le Saout, « La radicalisation de la revendication amazighe au Maroc. Le sud-est comme imaginaire militant », iskr tarabbut nns n uẓawan Iman n Saɣru. Tettyussan tarabbut mliḥ ɣ 2006. Isfɣ d kigan n id album zun d "Muḥa", "Tilelli" d "Tabrat i Ubama" nna ifkan yan unfus amaynu i umarg amaziɣ.

Yiwi tasmɣurt n umarg amaziɣ ɣ 2010 zdar Usinag agldan n tussna tamaziɣt.Maroc: Adrar rend hommage à Saghru Band et à Mustapha Tamazight

 Tamttant nns 

 Amarg 

 2007 : Muha
 2008 : Tilelli
 2009 : Aws-i tala
 2010 : No borderline

 Tisaɣulin